Document ID: 31997R0562

ΚΑΝΟΝΙΣΜΟΣ (ΕΚ) αριθ. 562/97 ΤΗΣ ΕΠΙΤΡΟΠΗΣ της 26ης Μαρτίου 1997 για τροποποίηση του κανονισμού (ΕΚ) αριθ. 2446/96 για τις εισαγωγές ορισμένων κλωστοϋφαντουργικών προϊόντων καταγωγής Ρωσικής Ομοσπονδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 517/94 του Συμβουλίου, της 7ης Μαρτίου 1994, περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής (1), όπως τροποποιήθηκε τελευταία από τον κανονισμό (ΕΚ) αριθ. 1937/96 της Επιτροπής (2), και ιδίως το άρθρο 12 παράγραφος 2, σε συνδυασμό με το άρθρο 25 παράγραφος 5,
Εκτιμώντας:
ότι η ισχύς της συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ρωσικής Ομοσπονδίας για το εμπόριο κλωστοϋφαντουργικών προϊόντων, η οποία μονογραφήθηκε στις 19 Δεκεμβρίου 1995, έληξε στις 31 Δεκεμβρίου 1996 και ότι, εν αναμονή της επανάληψης και της ολοκλήρωσης των διαπραγματεύσεων για τη μονογράφηση νέας συμφωνίας με τη Ρωσική Ομοσπονδία, εκδόθηκε ο κανονισμός (ΕΚ) αριθ. 2446/96 της Επιτροπής (3), προκειμένου να διαφυλαχθούν τα οικονομικά συμφέροντα της Κοινότητας κατά τη συνέχιση των εμπορικών συναλλαγών κλωστοϋφαντουργικών προϊόντων με την εν λόγω χώρα 7
ότι τα μέτρα που εισάγει ο εν λόγω κανονισμός εφαρμόζονται μέχρι τις 31 Μαρτίου 1997 7
ότι οι διαπραγματεύσεις για τη σύναψη νέας συμφωνίας με τη Ρωσική Ομοσπονδία δεν θα έχουν περατωθεί μέχρι την ανωτέρω ημερομηνία και ότι, εν αναμονή της ολοκλήρωσής τους και για τους λόγους που παρατίθενται στο αιτιολογικό του κανονισμού (ΕΚ) αριθ. 2446/96, καθίσταται αναγκαία η παράταση της περιόδου εφαρμογής του εν λόγω κανονισμού κατά τρεις μήνες 7
ότι η Επιτροπή θα συνεχίσει στο μεταξύ να καταβάλλει κάθε προσπάθεια για τη σύναψη νέας διμερούς συμφωνίας μεταξύ της Κοινότητας και της Ρωσικής Ομοσπονδίας πριν από τη λήξη ισχύος του παρόντος κανονισμού 7
ότι κρίνεται σκόπιμο να προσαρμοσθεί το επίπεδο των ποσοτικών ορίων εφαρμόζοντας τα ίδια κριτήρια με εκείνα που ίσχυαν κατά την έκδοση του κανονισμού (ΕΚ) αριθ. 2446/96 και να τροποποιηθεί αντίστοιχα το παράρτημα του εν λόγω κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε με τον κανονισμό (ΕΚ) αριθ. 517/94,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2446/96 τροποποιείται ως εξής:
1. το άρθρο 1 παράγραφος 2 αντικαθίσταται από το ακόλουθο κείμενο:
«2. Από την ημερομηνία ενάρξεως ισχύος του παρόντος κανονισμού, οι επανεισαγωγές στην Κοινότητα, μετά τη διενέργεια εργασιών στο πλαίσιο τελειοποίησης προς επανεισαγωγή στη Ρωσική Ομοσπονδία των κλωστοϋφαντουργικών προϊόντων που παρατίθενται στο παράρτημα του παρόντος κανονισμού, καταγωγής Κοινότητας, υπόκεινται σε ποσοτικά όρια τα οποία θεσπίζονται στο εν λόγω παράρτημα, για την περίοδο από 1ης Ιανουαρίου μέχρι 30 Ιουνίου 1997.» 7
2. στα άρθρα 2 και 4, η ημερομηνία «31 Μαρτίου 1997» αντικαθίσταται από την ημερομηνία «30 Ιουνίου 1997» 7
3. το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Απριλίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαρτίου 1997.

Labels: 18
3
1